CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50178)
  + [Valencià](/va/acuerdo/50705)






Selector de idioma

Leer

* [Español](/es/acuerdo/50570)
* [Valencià](/va/acuerdo/50166)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT

Data d'aprovació
:   25/03/2024

Data de publicació
:   10/04/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50392)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50439)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50115)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT&url=https://www.boua.ua.es/va/acuerdo/50698)

**Títol:** CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 25 de març de 2024

CONCURS PER A LA IDEACIÓ D'UNA ESTRATÈGIA CREATIVA PER AL PROGRAMA DE VOLUNTARIAT DE LA UNIVERSITAT D'ALACANT

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi per la creació d'una estratègia creativa per al Programa de Voluntariat de la Universitat d'Alacant. La convocatòria la proposen la Xarxa de l'Institut de Ciències de l'Educació Ideàrium. Bones Pràctiques en l'Ensenyament de la Creativitat Publicitària (d'ara endavant, la Xarxa) i el Vicerectorat d'Igualtat, Inclusió i Responsabilitat Social de la Universitat d'Alacant (d'ara endavant, el Vicerectorat).

El document informatiu per a la ideació de les propostes (brífing) es troba disponible en l'enllaç següent: <http://tinyurl.com/briefing-voluntariado>

2.    Requisits de les persones beneficiàries

Podrà sol·licitar aquests premis i obtenir la condició de beneficiari l'alumnat que estiga matriculat el curs 2023/2024 en els estudis de grau i de postgrau oferits per la Facultat de Ciències Econòmiques i Empresarials de la Universitat d'Alacant.

3.    Nombre i dotació dels premis

Es concedirà un nombre màxim d'1 premi de 290 €.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda serà des de les 12 h del 18 d'abril de 2024 fins a les 12 h del 18 de maig de 2024.

4.2 Procediment de presentació

Dins de les dates estipulades, les propostes que es presenten s'enviaran, des de correu ygiupspkedczr @qhf.rh.hx (o des d'un rxlqwj @eizbxq.zd.xy h @mqctqwf.kj.wn), a l'adreça de correu electrònic kcej@sl.na amb indicació de les dades d'aquesta convocatòria de concurs:

a) En l'assumpte del correu haurà d'indicar-se "Concurs creatiu Programa Voluntariat".

b) En el cos de text del correu electrònic hauran d'incloure's les dades següents: nom i cognoms, DNI, titulació i curs. Les persones participants accepten el tractament de les dades personals necessàries per a la gestió del concurs.

c) En el correu electrònic s'adjuntarà, mitjançant un enllaç de WeTransfer, un vídeo del cas d'una durada de 90 segons com a màxim amb l'explicació de la proposta d'estratègia creativa, com també una carpeta comprimida (.zip o .rar) amb les execucions creatives proposades.

d) La participació podrà ser individual o en dobles creatius (equips formats per dues persones).

e) Cada participant podrà presentar un màxim de dues propostes.

Les propostes que es presenten a concurs hauran de complir els requisits següents:

1. Hauran d'ajustar-se a les bases d'aquesta convocatòria i complir les condicions tècniques establides.

2. Hauran de ser originals i inèdites.

4. No s'admetrà cap proposta els drets de propietat intel·lectual de la qual no pertanguen íntegrament i, sense excepció, a la/les persona/es participant/s en el concurs. En cas d'ús d'imatges d'altra autoria, aquestes hauran de ser acreditades com a lliures de drets o reclamacions per l'ús.

5. El contingut informatiu, tant textual com en format àudio, podrà estar en castellà, valencià o anglès.

5.    Criteris d'adjudicació

L'assignació del premi es realitzarà seguint els criteris següents: originalitat, innovació i divergència, pertinència i adaptabilitat a diferents mitjans i suports. L'assignació del premi es realitzarà seguint la següent ponderació dels criteris d'adjudicació:

- Originalitat, innovació i divergència: 25 punts

- Pertinència: 20 punts

- Adaptabilitat a diferents mitjans i suports: 15 punts

- Màxima puntuació possible: 60 punts

El premi pot quedar desert si cap participant aconseguira la puntuació mínima de 30 punts.

Se certificarà la participació als/a les creadors/aes de la proposta guanyadora, com també a les persones que hagen elaborat la segona millor proposta i la tercera millor proposta segons la puntuació obtinguda.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el Departament de Comunicació i Psicologia Social, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència serà la Secretaria del Departament de Comunicació i Psicologia Social. Contacte: correu electrònic [ktqv@jl.hk](mailto:exvk@fw.hl), telèfon 573 33 85 43, pàgina web <https://dcps.ua.es/>.

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistit/da de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La comissió encarregada de la valoració de les sol·licituds, anomenada Comissió d'avaluació del concurs per a la ideació d'una estratègia creativa per al programa de voluntariat de la Universitat d'Alacant, realitzarà l'examen i l'`avaluació de les sol·licituds presentades en cada fase del concurs, com també la consegüent proposta de concessió i denegació del premi.

La comissió tindrà la següent composició:

Presidència:

-              Vicerectora d'Igualtat, Inclusió i Responsabilitat Social

Secretaria:

-              Director del Secretariat de Responsabilitat Social

Vocals:

-              5 professors/es de les assignatures del Mòdul de Creativitat en Comunicació Publicitària i de les Relacions Públiques del grau en Publicitat i Relacions Públiques de la Universitat d'Alacant.

Els membres de la Comissió de Valoració signaran el document d'absència de conflicte d'interessos (DACI).

7. Qüestions generals

1. La comissió del concurs es reserva el dret d'excloure les propostes el contingut de les quals siga violent, sexista, racista o vulnere algun dret fonamental de les persones.

2. Les persones qui hi participen es responsabilitzen que no hi ha drets a tercers per l'ús d'imatges o de missatges en les propostes presentades, ni cap reclamació per drets d'imatge de les persones que pogueren aparèixer-hi, com també que les propostes presentades no estiguen sotmeses a cap reclamació legal i es troben dins del que estableix la Llei de propietat intel·lectual, de manera que s'eximisca la Xarxa i el Vicerectorat de qualsevol mena de responsabilitat.

3. La propietat de l'estratègia creativa premiada se cedirà al Vicerectorat, el qual es reserva tots els drets de propietat i ús de les propostes premiades. La cessió s'exercirà sempre amb el reconeixement de la condició d'autor o autora, excepte manifestació en contra.

4. El Vicerectorat es reserva el dret de reproducció mitjançant els formats, i a través dels mitjans que considere oportuns, el dret de retocar les propostes guanyadores a fi d'optimitzar-les per a la posterior impressió, d'adaptar les propostes quan les característiques del material o l'objecte sobre el qual es reproduiran no permeten fer-ho de manera completa, o també de fer ús per separat dels elements de les propostes guanyadores.

5. La participació en el concurs implica l'acceptació plena de les bases.

8. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://dcps.ua.es/>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir de l'1 de juny de 2024. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor. Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

Es contactarà amb l'autor/a guanyador/a o els/les autors/es guanyadors/es mitjançant el correu electrònic institucional facilitat en el lliurament de les propostes, qui hauran de respondre, en el termini de 72 hores, per a identificar-se i acceptar expressament el premi. Si una vegada transcorregut eixe temps no hi haguera resposta, s'entendrà que hi renuncia. Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

9. Marc legal i pressupostari

Aquesta convocatòria amb codi 2024SBV050, que serveix de base reguladora, es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 290 € i serà sufragada amb càrrec al capítol IV (clau orgànica 84281H1293) del pressupost del Departament de Comunicació i Psicologia Social. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

10. Obligacions, justificació de les persones beneficiàries i pagament

10.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

- Estar al corrent del pagament de la matrícula dels estudis de grau o postgrau.

- Complir allò que disposen les bases d'aquesta convocatòria. L'incompliment de qualsevol de les condicions establides implicarà l'anul·lació de la participació en aquest concurs.

- Presentar la [fitxa de tercers](https://sge.ua.es/es/documentos/facturacion/proveedores-espa-val.pdf) (<https://sge.ua.es/es/documentos/facturacion/proveedores-espa-val.pdf>)

en un termini de 10 dies comptador des de l'endemà de la publicació de la resolució. Se li requerirà la fotocòpia del DNI/NIE o passaport en el cas que els documents que esta en poder de la UA no estiguen actualitzats.

A més, són obligacions de les persones beneficiàries l'acceptació i la justificació de l'ajuda, i les previstes en l'article 14 de la Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)       Conservar els documents justificatius de l'activitat una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

10.2 Justificació de les persones beneficiàries i pagament

La justificació de la destinació del premi al compliment de la seua finalitat serà prèvia a la concessió mitjançant la comprovació dels requisits exigits per a la concessió. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

11. Protecció de dades de caràcter personal

D'acord amb allò que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de Protecció de Dades a través de l'adreça [qfk@xe.xo](mailto:aeb@pr.so).

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>.

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 25 de març de 2024

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03848 Sant Vicent del Raspeig - Alacant  
 Tel. 78 738 1366 - Fax 20 642 4743](https://www.google.es/maps/@54.645591,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12303&trk=tyah&trkInfo=tarId%5R5731436618969%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)